CELEX: 32004R2147
Language: da
Date: 2004-12-16 00:00:00
Title: Kommissionens forordning (EF) nr. 2147/2004 af 16. december 2004 om tarifering af visse varer i den kombinerede nomenklatur

17.12.2004   
            
            
               DA
            
            
               Den Europæiske Unions Tidende
            
            
               L 370/19
            
         
      KOMMISSIONENS FORORDNING (EF) Nr. 2147/2004
   af 16. december 2004
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. december 2004.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 1989/2004 (EUT L 344 af 20.11.2004, s. 5).
   
      (2)  EFT L 302 af 19.10.1992, s. 1. Senest ændret ved tiltrædelsesakten af 2003.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Ulegeret aluminiumtråd med et indhold af aluminium på 99,5 %, med en diameter mellem 9 og 14 mm og en længde pr. tråd fra 500 til 600 m, i oprullet stand med en bredde på ca. 1,5 m og en vægt på 1,5 ton.
                              Rullerne af aluminiumtråd er delvist beskadigede og deformerede.
                              (Se fotografi A) (1)
                              
                           
                        
               
                  7605 11 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 c) til kapitel 76 og teksten til KN-kode 7605 og 7605 11 00.
                  Tarifering under pos. 7602 er udelukket, da betingelserne i bestemmelse 8 a) til afsnit XV ikke er opfyldt.
                  Omfanget af beskadigelsen og deformeringen af rullerne af aluminiumtråd ændrer ikke produktets art, nemlig aluminiumtråd, eftersom store dele af rullerne stadig opfylder definitionen i bestemmelse 1 c) til kapitel 76.
               
            
                  
                              2.
                           
                           
                              Ulegeret aluminiumtråd med et indhold af aluminium på 99,5 %, med en diameter mellem 9 og 14 mm og en længde pr. tråd fra 500 til 600 m, i oprullet stand med en bredde på ca. 1,5 m og en vægt på 1,5 ton.
                              Rullerne af aluminiumtråd er delvist beskadigede og deformerede, inden de fra hver side af rullens åbning er blevet gennemskåret ved hjælp af en hydraulisk alligatorsaks.
                              Produktet består af store stykker aluminiumtråd.
                              (Se fotografi B) (1)
                              
                           
                        
               
                  7605 11 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 c) til kapitel 76 og teksten til KN-kode 7605 og 7605 11 00.
                  Bestemmelse 8 a) til afsnit XV finder ikke anvendelse, da rullerne af aluminium ikke »definitivt« kan anses for at være uanvendelige som aluminiumtråd; derfor er tarifering under pos. 7602 udelukket.
                  Da store dele af rullerne opfylder definitionen for aluminiumtråd i bestemmelse 1 c) til kapitel 76, skal produktet fortsat tariferes under KN-kode 7605 11 00.
               
            
                  
                              3.
                           
                           
                              En 42″ plasmaplade med et skærmformatforhold på 16:9 og en konfiguration på 852 × 480 pixel.
                              Varen består af en aluminiumramme og to glassubstrater, hvorimellem befinder sig et lag plasmaceller samt adresse- og indikationselektroder.
                              Varen er forsynet med fladbåndskabler, men indeholder ikke andre elektroniske komponenter (f.eks. strømforsyning eller drev) eller interface for tilslutning til andre apparater.
                              Varen bliver som komponent anvendt til fremstilling af en videomonitor.
                              (Se fotografi C) (1)
                              
                           
                        
               
                  8529 90 81
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til afsnit XVI og teksten til KN-kode 8529, 8529 90 og 8529 90 81.
                  Tarifering som en ukomplet vare i overensstemmelse med almindelig tariferingsbestemmelse 2 a) vedrørende den kombinerede nomenklatur er udelukket, fordi varen kun er forsynet med fladbåndskabler.
                  Tarifering under pos. 8473 som en del af en udlæseenhed til en automatisk databehandlingsmaskine eller under pos. 8531 som en del af en signaltavle er ligeledes udelukket, fordi varen ikke anvendes udelukkende eller hovedsagelig i forbindelse med en automatisk databehandlingsmaskine henhørende under pos. 8471 eller med en signaltavle henhørende under pos. 8531.
                  I betragtning af dens dimensioner og egenskaber henhører varen under pos. 8529 som en del til en videomonitor henhørende under pos. 8528.
               
            
                  
                              4.
                           
                           
                              En 42″ farve-plasmaskærm med et skærmformatforhold på 16:9 og en konfiguration på 1 024 × 768 pixel.
                              Varen er forsynetmed et indstiksmodul med følgende interface:
                              
                                          —
                                       
                                       
                                          en RGB-indgang
                                       
                                    
                                          —
                                       
                                       
                                          et serielt RS-232C-interface
                                       
                                    
                                          —
                                       
                                       
                                          en lydindgang
                                       
                                    
                                          —
                                       
                                       
                                          en spalte til et ekstra indstiksmodul.
                                       
                                    Spalten til det ekstra indstiksmoduls interface muliggør tilslutning af forskellige valgfri indstikskort (såkaldte terminal boards) med mangfoldige indgangskilder, f.eks. sammensatte video-, S-video- og komponentvideosignaler.
                           
                        
               
                  8528 21 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8528, 8528 21 og 8528 21 90.
                  Tarifering under pos. 8471 er udelukket, da varen ikke er af den art, der anvendes udelukkende eller hovedsagelig i forbindelse med et automatisk databehandlingssystem (se bestemmelse 5 B a) til kapitel 84 og de forklarende bemærkninger til HS, pos. 8471, afsnit I, punkt D).
                  Tarifering under pos. 8531 er ligeledes udelukket, da varens funktion ikke er at producere visuelle signaler (se de forklarende bemærkninger til HS, pos. 8531, punkt D).
                  Varen er en videomonitor henhørende under pos. 8528, fordi den er konstrueret til at vise en mangfoldighed af videosignaler på billedskærmen.
               
            
                  
                              5.
                           
                           
                              Et nyt firhjulet køretøj med forbrændingsmotor med kompressionstænding, med stempel og en slagvolumen på 954 cm3, med totalvægt på ca. 1 800 kg (egenvægt 720 kg og lasteevne på 1 080 kg) og omtrentlige mål på 2,9 m (længde) × 1,6 m (bredde).
                              Køretøjet er udstyret med to sæder, hvoraf det ene er til føreren.
                              Bag ved sæderne er der et område med omtrentlige mål på 1,2 m (længde) og 1,4 m (bredde). Det er udstyret med en hydraulisk tippeanordning. Dette område er udformet til montering af et lad, mekaniske redskaber eller lignende udstyr.
                              Området med sæder er mindre end området bagved.
                              Køretøjet er ikke udstyret med lad eller andre former for tilbehør.
                              (Se fotografi D) (1)
                              
                           
                        
               
                  8704 21 91
               
               
                  Tarifering i henhold til almindelig tariferingsbestemmelse 1 og 6 til den kombinerede nomenklatur samt teksten til KN-kode 8704, 8704 21 og 8704 21 91.
                  Køretøjet er ikke i det væsentlige konstrueret til at trække eller skubbe andre køretøjer, redskaber eller last, og opfylder derfor ikke betingelserne i bestemmelse 2 til kapitel 87.
                  Det er ikke hovedsagelig konstrueret til befordring af personer.
                  Der er ikke tale om en dumper (se forklarende bemærkninger til HS, underposition 8704 10).
                  På grund af dets konstruktion (f.eks. hydraulisk tippeanordning) er det hovedsagelig udformet til befordring af gods.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
                  D)
               
               
                  
                     
               
            
         (1)  Fotografierne er kun vejledende.